CELEX: 62008FN0082
Language: hu
Date: 2008-10-13 00:00:00
Title: F-82/08. sz. ügy: 2008. október 13-án benyújtott kereset – Clarke, Papathanasiou és Periañez-González kontra OHIM

24.1.2009   
            
            
               HU
            
            
               Az Európai Unió Hivatalos Lapja
            
            
               C 19/38
            
         2008. október 13-án benyújtott kereset – Clarke, Papathanasiou és Periañez-González kontra OHIM
   (F-82/08. sz. ügy)
   (2009/C 19/74)
   Az eljárás nyelve: német
   Felek
   
      Felperesek: Nicole Clarke (Alicante, Spanyolország), Elisavet Papathanasiou (Alicante, Spanyolország) és Mercedes Periañez-González (Brüsszel, Belgium) (képviselő: H. Tettenborn ügyvéd)
   
      Alperes: Belső Piaci Harmonizációs Hivatal (védjegyek és formatervezési minták)
   A jogvita tárgya és leírása
   Egyrészt a felperesek szerződéseiben szereplő azon kikötés megsemmisítése, amely a szerződés automatikus megszűnéséről rendelkezik abban az esetben, ha a felpereseket nem veszik fel a besorolási osztályukra vonatkozó első nyílt versenyvizsga tartaléklistájára. Másrészt annak megállapítása, hogy az OHIM/AD/02/07. és az OHIM/AST/02/07. sz. versenyvizsgák felperesek szerződéseire nem járnak következménnyel, vagy e versenyvizsgák megsemmisítése. Ezenkívül kártérítés iránti kérelem.
   Kereseti kérelmek
   
               —
            
            
               A Közszolgálati Törvényszék semmisítse meg a felperesek szerződéseinek 5. pontjában szereplő kikötést;
            
         
               —
            
            
               a Közszolgálati Törvényszék állapítsa meg, hogy az OHIM/AD/02/07 és az OHIM/AST/02/07. sz. versenyvizsga-kiírások, amelyeket a Hivatalos Lap 2007. december 12-i C 300A számában tettek közzé, nem jár következménnyel a felperesek szolgálati viszonyára;
            
         
               —
            
            
               a Közszolgálati Törvényszék másodlagosan semmisítse meg az OHIM-nak a személyzeti szabályzat 90. cikke (2) bekezdésének harmadik és negyedik albekezdésében szereplő elutasításra vonatkozó 2008. július 12-i (mindhárom felperesre vonatkozó) hallgatólagos határozatait, valamint az OHIM 2008. július 18-i (a második felperesre vonatkozó) határozatát;
            
         
               —
            
            
               a Közszolgálati Törvényszék másodlagosan semmisítse meg az OHIM 2008. március 7-én hozott, a felperesek által 2008. március 10-én kézhez vett határozatait, amelyek elutasítják a felpereseknek a személyzeti szabályzat 90. cikkének (1) bekezdése alapján előterjesztett kérelmeit,
               amennyiben ezekben a határozatokban elutasítják, hogy:
               
                           —
                        
                        
                           teljes egészében – vagy másodlagosan legalább az első mondat vonatkozásában – jóváhagyják, hogy a felperesekkel határozatlan időre kötött szerződések 5. pontjának a kiegészítő külső versenyvizsga követelményére vonatkozó kikötést módosítsák,
                        
                     
                           —
                        
                        
                           annak megállapítását, hogy a felperesekkel határozatlan időre kötött szerződések fennmaradnak,
                        
                     
                           —
                        
                        
                           annak megállapítását, hogy, hogy nem szükséges a felperesek nyílt versenyvizsgán való részvétele annak érdekében, hogy ideiglenes alkalmazottként, határozatlan idejű szerződéssel továbbra is alkalmazzák őket az OHIM-ban,
                           továbbá e határozatok elutasítják a másodlagosan kérelmezett
                        
                     
                           —
                        
                        
                           azon megállapítást, hogy a felpereseknek nem szükséges részt venniük – a Hivatalos Lap 2006. december 12-i C 300A számában OHIM/AD/02/07 és OHIM/AST/02/07 számon közzétett – versenyvizsgán, annak érdekében, hogy ideiglenes alkalmazottként határozatlan idejű szerződéssel továbbra is alkalmazzák őket az OHIM-ban,
                        
                     
         
               —
            
            
               a Közszolgálati Törvényszék semmisítse meg az OHIM személyzeti osztályának a 2007. december 19-én a felperesekhez intézett levelében tett megállapításait, amelyben az OHIM a Hivatalos Lap 2007. december 12-i C300A számában megjelent pályázati felhívást összekapcsolja a felperesekkel fennálló szerződések 5. pontjával;
            
         
               —
            
            
               a Közszolgálati Törvényszék továbbá másodlagosan semmisítse meg a versenyvizsgát, amelyet a Hivatalos Lap 2007. december 12-i C300A számában tettek közzé, amennyiben azok sérelmesek felperesek számára;
            
         
               —
            
            
               a Közszolgálati Törvényszék az OHIM-ot kötelezze a felperesek számára megfelelő, a Közszolgálati Törvényszék mérlegelése alapján megállapított mértékű kártérítés megfizetésére a fenti kérelmek alapján megsemmisítendő határozatokkal a felpereseknek okozott erkölcsi és nem vagyoni kárra tekintettel;
            
         
               —
            
            
               a Közszolgálati Törvényszék a Belső Piaci Harmonizációs Hivatalt (védjegyek és formatervezési minták) kötelezze a költségek viselésére.